ai4bharat/Pralekha huggingface dataset:
وزارات ثقافت
قومی یادگار اتھارٹی نے مہرولی میں تاریخی اننگ تال کے آس پاس ایک انوکھی وراثت سیر کا انعقاد کیا
ہم وزیر اعظم کے وژن کے مطابق ورثے کاعالمی دن منارہے ہیں اور اننگ تال و دہلی کے عظیم ہندو راجہ اننگ تال سے متعلق یادگاروں کے وقار کو پھر سے قائم کررہے ہیں:جناب ترون وجے
نئی دہلی:19؍اپریل2022:
قومی یاد گار اتھارٹی نے 19 اپریل 2022ء کو ورثے کا عالمی دن مناتے ہوئے سال 1052عیسوی میں دہلی کے بانی راجہ اننگ پال تومر کے ذریعے مہرولی میں تعمیر شدہ 11ویں صدی کی منی جھیل، تاریخی اننگ تال کے آس پاس آج صبح ایک انوکھی وراثت کی سیر کا انعقاد کیا۔تومر ہندو راج ونش نے دہلی پر حکمرانی کی اور دہلی کا نام ہی ڈھلّکا پوری سے آیا ہے۔اس پس منظر میں جنرل کنگھم کے ذریعے برطانوی ہندوستانی آثار قدیمہ سروے –اے ایس آئی عہد کے دوران پتھروں کے کئی شلا لیکھ پائے گئے تھے۔
وراثت سیر کی قیادت مشہور ماہر آثار قدیمہ اور ہندوستانی آثار قدیمہ سروے –اے ایس آئی کے سابق اَپر ڈائریکٹر جنرل اور قومی میوزیم کے سابق ڈائریکٹر جنرل ڈاکٹر بی آر منی اور قومی یادگار اتھارٹی کے صدر جناب ترون وجے نے کیا تھا۔ دہلی کے چیف سیکریٹری اور ہندوستانی انتظامی خدمات کے افسر جناب وجے کمار دیو نے جھنڈی دکھا کر وراثت سیر کا آغاز کیا۔ آر ایس ایس کے جوائنٹ جنرل سیکریٹری ڈاکٹر کرشن گوپال کے ذریعے ایک خصوصی تحریک دینے والی تقریر کی گئی۔ انہوں نے قومی یادگار اتھارٹی کی کوششو ں کی ستائش کی اور ایسی دیگر یادگاروں کا پتہ لگانے کی اپیل کی۔
ڈاکٹر منی نے کہا کہ انہوں نے سال 1993ء سے سال 1995ء کے بیچ اے ایس آئی کے تحت اس جگہ کی کھدائی کی تھی۔اننگ تال میں ابھی کچھ پانی بچا ہے، لیکن منی جھیل دھیرے دھیرے وقت کےساتھ سمٹتی جارہی ہے۔وراثت سیر کرنے والوں میں کئی ماہر آثار قدیمہ ، مؤرخ ، مختلف یونیورسٹیوں کے تحقیق کرنے والے طلباء شامل تھے، جن کی تعدا دتقریباً 150 تھی۔جناب بھارت بھوشن، بھارت پرکاشن کے مینجنگ ڈائریکٹر، جناب ہتیش شنکر ایڈیٹر، پانج جنیہ، ڈاکٹر رویندر کمار ڈین اسکول آف ہیریٹیج ریسرچ اینڈ مینجمنٹ، ڈاکٹر امبیڈکر یونیورسٹی نے بھی شرکت کی۔ ڈاکٹر منی نے وراثت سیر کرنے والے کو سمجھایا کہ جب تک اسے محفوظ یادگار قرار نہیں دیا جاتا،آنے والے سالوں میں اس کا کوئی نشان باقی نہیں رہے گا۔
جناب ترون وجے نے کہا اننگ تال سب سے اہم تاریخی یادگاروں میں سے ایک ہے، جو ہمیں دہلی کی شروعات سے جوڑتا ہے۔ ہم وزیر اعظم نریندر مودی کے وژن کے مطابق ورثے کا عالمی دن منا رہے ہیں اور اننگ تال کے فخر اور دہلی کے عظیم ہندو راجہ سے تعلق سے پھر سے قائم کررہے ہیں۔مہاراجہ اننگ پال تومر کی یادگاروں کو از سر نو زندہ کرنا ایک اہم تحریک ہے، جسے قومی یادگار اتھارٹی –این ایم اے نے شروع کیا ہے۔انہوں نے کہا کہ خوش نصیبی سے ہماری وزیر ثقافت محترمہ میناکشی لیکھی نے راجہ اننگ پال اور ان سے متعلقہ یادگاروں کے بارے میں گہری دلچسپی لی ہے۔ اس لئے ہمیں یقین ہے کہ اس عظیم تاریخی منی جھیل اور اننگ تال کو از سر نو زندہ کیا جائے گااور راجدھانی میں سب سے زیادہ دیکھنے جانے والی یادگار بن جائیں گے۔
جناب ترون وجے نے کہا کہ وہ مغلوں کو ہرانے اور دو صاحبزادوں کی موت کا انتقام لینے والے پنجاب کے عظیم حکمراں ویر بندا سنگھ بہادر کی شہادت استھل پر وراثت سیر کا منصوبہ بنارہے ہیں۔ بعد میں مغلوں کے ذریعے ان کا بے رحمی سے قتل کردی گیا تھا۔مہرولی میں ان کی یاد سے متعلق اس مقام پر ایک گرودوا رہ بنایا گیا ہے۔ یہ ہمارا فرض ہے کہ ویر بندا سنگھ بہادر کی اعلیٰ ترین قربانی کو یاد کیا جائے اور اس یادگار کو خوبصورت ڈھنگ سے اور احترام کے ساتھ رکھا جائے، جس کی وہ حقدار ہیں۔
وزیراعظم کا دفتر
وزیر اعظم نے تمل ناڈو کے کرشنا گری میں ایک پٹاخے بنانے والی فیکٹری میں پیش آئے حادثے میں ہوئے جانی اتلاف پر اظہار غم کیا
متاثرین کے لیے مالی امداد کا اعلان کیا
وزیر اعظم جناب نریندر مودی نے تمل ناڈو کے کرشنا گری میں ایک پٹاخے بنانے والی فیکٹری میں پیش آئے ایک حادثے میں ہوئے جانی اتلاف پر اظہار غم کیا ہے۔ انہوں نے اعلان کیا کہ ہلاک ہونے والے ہر ایک شخص کے قریبی رشتے دار کو پی ایم این آر ایف سے 2 لاکھ روپئے کی مالی امداد فراہم کی جائے گی، جبکہ مجروحین کو 50000 روپئے دیے جائیں گے۔
وزیر اعظم کے دفتر نے ٹوئیٹ کیا:
’’تمل ناڈو کے کرشناگری میں ایک پٹاخے بنانی والی فیکٹری میں پیش آئے افسوسناک حادثے کو لے کر ازحد غمزدہ ہوں، جس کے نتیجے میں قیمتی جانوں کا اتلاف ہوا ہے۔ اس مشکل گھڑی میں میرے احساسات اور دعائیں متاثرین کے کنبوں کے ساتھ ہیں۔ دعا کرتا ہوں کہ مجروحین جلد روبہ صحت ہو جائیں۔ ہلاک ہونے والے ہر ایک شخص کے قریبی رشتے دار کو پی ایم این آر ایف سے 2 لاکھ روپئے دیے جائیں گے۔ مجروحین کو 50000 روپئے دیے جائیں گے: وزیر اعظم‘‘
سائنس اور ٹیکنالوجی کی وزارت
سی ایس آئی آر – سی ایم ای آر آئی کے ذریعہ دیسی طور پر تیار آکسیجن افزودگی کی ٹیکنالوجی کووڈ 19 کے مریضوں کے علاج کے لئے کارآمد ثابت ہوسکتی ہے: ڈاکٹر وی آر سرستھ
نئی دہلی۔ 26 اپریل سی ایس آئی آر –سی ایم آر آئی ، درگاپور نے 'آکسیجن افزودگی' ٹکنالوجی کے موضوع پر 25 اپریل 2021 کو ایم ایس ایم ای – ڈی آئی ، رائے پور ، چھتیس گڑھ اور حکومت ہند کے ساتھ مل کرمشترکہ طور پر ایک ویبنار کا اہتمام کیا۔
ایم ایس ایم ای ڈی آئی رائے پور کے جوائنٹ ڈائریکٹر اور ایچ او او ڈائریکٹر ڈاکٹر وی آر سرستھ نے اپنے استقبالیہ خطاب میں کہا کہ اس وقت پوری قوم کووڈ 19 کی ایک بے مثال وبائی صورتحال سے گذر رہی ہے اور میڈیکل آکسیجن کی کمی ہو رہی ہے۔ ایسی صورتحال میں سی ایس آئی آر –سی ایم آر آئی کے ذریعہ دیسی طور پر تیار آکسیجن افزودگی کی ٹیکنالوجی کووڈ – 19 کے مریضوں کے علاج کے لئے موثر ثابت ہوسکتی ہے۔ اس ٹیکنالوجی میں زبردست صلاحیت موجود ہے۔ انہوں نے تمام شریک صنعتوں / کاروباری افراد سے پرزور اپیل کی کہ وہ اس مشکل گھڑی میں آگے آئیں اورمیڈیکل استعمال کے لیے اس آلے کو جلد سے جلد تیار کریں۔
سی ایس آئی آر –سی ایم آر آئی کے ڈائریکٹرپروفیسر  ہریش ہیرانی نے اپنے خطاب کے دوران بتایا کہ سی ایس آئی آر –سی ایم آر آئی نے ایک ایسی آکسیجن افزودگی یونٹ تیار کی ہے جسے آسانی سے دستیاب تیل سے پاک کمپریسر کی ضرورت ہوتی ہے۔ یہ یونٹ اسپتال کے آئسولیشن وارڈ میں ان مریضوں کے لیے آسانی سے پہنچائی جا سکتی ہے جنہیں آکسیجن کی بہت زیادہ ضرورت ہے۔ انہوں نے مزید کہا کہ اس طرح کی یونٹ کی تیاری میں پروڈیوسر نہ صرف سی ایس آئی آر –سی ایم آر آئی سے رہنمائی ملے گی بلکہ اس کے لیے خام مال کے وسائل کے سلسلے میں بھی انہیں معلوم فراہم کرائی جائیں گی۔
سی ایس آئی آر-سی ایم ای آر آئی ، درگاپور کے سینئر پرنسپل سائنسداں ڈاکٹر انوپم سنہا نے آکسیجن افزودگی یونٹ کی تکنیک سے متعلق ویبنا ر میں ایک پریزنٹشن دیا ۔ اس تکنیک کو دو صنعتوں کو منتقل کردیا گیا ہے۔ یہ یونٹ 90 فیصد سے زیادہ خالص آکسیجن کے ساتھ 15 ایل پی ایم تک کی حد میں میڈیکل ایر پہنچانے کی اہلیت رکھتا ہے اور اگر ضرورت ہو تو ، یہ یونٹ 70 ایل پی ایم تک 30 فیصد خالص آکسیجن کی فراہمی بھی کرسکتا ہے۔
اس ویبنار میں رائے پور کے صنعتی ایسوسی ایشن کے صدر کے ساتھ ساتھ شعبہ صنعت کے متعدد دیگر افراد اور کاروباری افراد نے ویبنار میں حصہ لیا اور مقررین سے اس موضوع پر بات چیت کی۔ سی ایس آئی آر-سی ایم ای آر آئی کے ذریعہ تیار کی گئی آکسیجن افزودگی کی اس ٹیکنالوجی میں بہت سی صنعتوں نے اپنی دلچسپی ظاہر کی ہے اور سی ایس آئی آر-سی ایم ای آر آئی کے تعاون سے اس کی مینوفیکچرنگ شروع کرنے پر آمادگی ظاہر کی ہے۔
سی ایس آئی آر-سنٹرل مکینیکل انجینئرنگ ریسرچ انسٹی ٹیوٹ ، درگاپور ، حکومت ہند کی وزارت سائنس و ٹکنالوجی کے تحت ملک کا ایک اہم مکینیکل انجینئرنگ ریسرچ انسٹی ٹیوٹ ہے۔ سی ایس آئی آر - سی ایم آر آئی نے پہلے ہی ٹکنالوجی منتقلی کے ذریعہ آکسیجن افزودگی اکائیوں کی تیاری کے لئے ہندوستانی کمپنیوں / مینوفیکچرنگ ایجنسیوں / ایم ایس ایم ای / اسٹارٹ اپس سے دلچسپی ظاہر کرنے  کی دعوت دی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3981
(Visitor Counter : 169
کامرس اور صنعت کی وزارتہ
اے پی اے ڈی اےاور ہندوستانی سفارت خانہ نے ، پڑوسی سارک ملک کو زرعی اور ڈبہ بند خوراک کی برآمدات کو توسیع دینے کے لیے، بھوٹان کے ساتھ، ایک ورچوئل خریدار -فروخت کنندہ میٹنگ منعقد کی
نئی دہلی،08 جنوری ، 2021 ،ہندوستان کی زرعی اور ڈبہ بند خوراک مصنوعات کی برآمداتی امکانات میں اضافہ کرنے کی کوشش کے طور پر اے پی اے ڈی اے نے بھوٹان میں ہندوستانی ایمبسی کے ساتھ شراکت داری میں ایک ورچوئل خریدار۔فروخت کنندہ کانفرنس ، 7جنوری 2021 کو منعقد کی۔ اس میٹنگ میں متعلقہ سرکاروں اورتجارت کے کلیدی شراکت دار، زرعی –خوراک کے شعبہ میں ہندوستان اور بھوٹان کے درمیان مستحکم تعاون کو مزید مضبوط کرنے کے لیے ایک عام پلیٹ فارم پر یکجا ہوئے۔
بھوٹان کے ساتھ یہ ورچوئل- بی ایس ایم اس سلسلہ کی 15ویں میٹنگ ہے، جس کا انعقاد مختلف ملکوں کے ساتھ اے پی اے ڈی اے کرتی ہے۔ اس سے قبل اس طرح کی ورچوئل-بی ایس ایم کی پہلی میٹنگ متحدہ عرب اماراتکے ساتھ منعقد کی گئی تھی ، جس کے بعد کویت ، انڈونیشیا، سوئٹرزلینڈ، بیلجیم، ایران، جنوبی افریقہ، جرمنی ، امریکہ ، کناڈا، آسٹریلیا ، ٹھائی لینڈ اور عمان کے ساتھ میٹنگ کا انعقاد کیا جاچکا ہے۔
ورچوئل –بی ایس ایم کے دوران فوڈ کارپوریشن آف بھوٹان لمیٹڈ، بھوٹان کی وزارت زراعت اور جنگلات اور ہندوستان کی تجارتی ایسوسی ایشنوں، کل ہند ڈبہ بند خوراک کی ایسوسی ایشن، کل ہند گوشت اور مویشیوں کی برآمداتی ایسوسی ایشن، چاول کی برآمداتی ایسوسی ایشن) کے ذریعہ بھوٹان کو امکانی زرعی مصنوعات کی برآمدات سے متعلق پریزینٹیشن کی گئیں۔
ورچوئل-بی ایس ایم میں ، بھوٹان میں ہندوستان کی سفیر محترمہ ریچا کمبوج، اے پی ای ڈی اے کے چیئرمین ڈاکٹر ایم انگاموتھو، زراعت اور مارکیٹنگ کوآپریٹیوز کے محکمہ کے ڈائریکٹر جنرل جناب اگین پینجور، ای او آئی، تھمپوکیفرسٹ سکریٹری، محترمہ این ہوکپ، بھوٹان کی زرعی اور خوراک کی ضابطہ اتھارٹی  کے جناب سونم یون ٹین، ایف سی بی ایل کے سی ای او جناب نتین وانگچک ، اے پی ای ڈی اے کے سینئر حکام اور بھوٹان میں ہندوستانی ایمبسی کے سینئر حکام موجود تھے۔
جاری کووڈ۔19وبا کے باعث برآمدات کو فروغ دینے کے پروگرام کو جسمانی طور پر منعقد کرنا ممکن نہیں تھا۔ اے پی ای ڈی اے نے ہندوستان اور بھوٹان کے درآمدکاروں اور برآمد کاروں کو ایک پلیٹ فارم فراہم کی غرض سے ورچوئل بی ایس ایم منعقد کرنے میں پہل کی۔
کووڈوبا کے بعد سے ہی ، زرعی اور ڈبہ بند خوراک کے شعبہ میں اتحادیوں کے لیے نئے مواقع پیدا کرنے کی غرض سے ہندوستان کے ذریعہ مشرقی وسطیٰ ، سارک ، جنوب مشرقی ایشیا اور مغربی تجارتی شرکاء کے تئیں توجہ میں ویسی تبدیلی آئی ہے۔
جل شکتی وزارت
ندی اتسو، 2021 کے تیسرے دن ملک بھر میں تقریبات کا اہتمام
ندی اتسو کے تیسرے دن ملک بھر میں جشن کا ماحول دکھا، جس کے تحت 16 سے زیادہ ریاستوں اور 41 ضلعوں میں سرگرمیوں کا اہتمام کیا گیا۔ اس میں اتراکھنڈ کے اترکاشی، چمولی، رودرپریاگ، نینیتال، رام نگر اور الموڑا؛ اتر پردیش کے وارانسی، متھرا، پریاگ راج، آگرہ، اٹاوہ، ایودھیا، شاہ جہاں پور، بھدوہی اور بلیا؛ مغربی بنگال میں ہوگلی، بردوان اور مالدہ؛ ہماچل پردیش میں منڈی؛ اوڈیشا میں سنبل پور؛ بہار میں کٹیہار، بھوجپور اور بھاگلپور؛ ہریانہ میں پانی پت، سونی پت اور کرنال؛ جموں و کشمیر میں لیہ لداخ اور کیرل میں ارناکولم شامل ہیں۔ یہ جشن کئی مرکزی اور ریاستی سطح کی ایجنسیوں اور شعبہ جات، ضلع انتظامیہ، اسکول اور کالجوں کے طلبا، نوجوانوں کے مرکز، گنگا وچار منچ، نیشنل کیڈٹ کارپوریشن وغیرہ جیسی قومی رضاکار تنظیموں کے تعاون سے منعقد کیے جا رہے ہیں۔
منعقد کی جانے والی مختلف سرگرمیوں میں شجرکاری مہم، کلیناتھن، گنگا آرتی، ڈرائنگ اور پینٹنگ کے مقابلے، نعرے لکھنے، ندی پوجن، دریائی میراتھن، کشتیوں کی دوڑ، کہانی سنانے کے سیشن وغیرہ شامل ہیں۔
اپنے 26 اگست 2021 کے من کی بات پروگرام کے دوران، وزیر اعظم نریندر مودی نے قوم سے سال میں کم سے ایک بار ندی اتسو منانے کی تاکید کی تھی۔ اس سے فائدہ اٹھاتے ہوئے، قومی مشن برائے کلین گنگا نے نہ صرف دریائے گنگا بلکہ ملک کی تمام ندیوں پر گنگا اتسو 2021 منانے کا اہتمام کیا۔
ندی اتسو 16 دسمبر، 2021 کو شروع ہوا اور یہ ملک بھر میں 23 دسمبر، 2021 تک جاری رہے گا۔ ندی اتسو، 2021 ایک کل ہند انعقاد ہے جسے مشترکہ طور پر قومی صاف گنگا مشن، وزارت جل شکتی، ثقافت اور سیاحت کی وزارت کی طرف سے منعقد کیا گیا ہے۔ دریائے برہم پترا، سندھ، نرمدا، سابرمتی، مہاندی، کرشنا، گوداوری، کاویری، گنگا، جمنا، جیسی کئی دیگر ندیوں کو منانے کے لیے ندی اتسو کا انعقاد کیا جا رہا ہے۔ یہ تقریبات صفائی، حب الوطنی، فطرت اور ماحولیات، عقیدت اور روحانیت کے چار منتخب موضوعات کے تحت منعقد کی جا رہی ہیں۔ یہ تقریبات آزادی کا امرت مہوتسو مہم کے تحت، ہندوستان کی آزادی کے 75ویں سال کے جشن کے موقع پر کی جا رہی ہیں۔ ندی اتسو 2021 کے لیے 22 سے زیادہ ریاستوں اور 170 سے زیادہ اضلاع میں 10 بڑے دریاؤں کے ساتھ ساتھ ملک کے بہت سے دیگر دریاؤں کو منانے کے لیے تقریبات منعقد کی جا رہی ہیں۔
منعقد کردہ سرگرمیوں کی تصویری جھلکیاں
لیہ، لداخ
نینی تال، اتراکھنڈ
چنار، اتر پردیش
پریاگ راج، اترپریش
وارانسی، اتر پردیش
سمبل پور، اوڈیشہ
سائنس اور ٹیکنالوجی کی وزارت
راما نجن پرائز برائے نوجوان ریاضی داں – 2020 ، الجبرائی جیومیٹری میں امتیازی کام کے لئے برازیل کی ڈاکٹر کیرولینا اروجو کو دیا گیا
ڈاکٹر کیرولینا رامانجن پرائز برائے نو جوان ریاضی داں حاصل کرنے والی پہلی غیر ہندوستانی ہیں
نئی لّی ، 11 دسمبر/ راما نجن پرائز برائے نوجوان ریاضی داں – 2020 ، 9 دسمبر ، 2020 ء کو منعقدہ ایک ورچوول تقریب میں برازیل کے ریو ڈی جینیریو میں واقع پیور اینڈ ایپلائیڈ میتھ میٹکس  کے ادارے کی ریاضی داں ڈاکٹر کیرولینا اروجو کو دیا گیا ۔
یہ پرائز ہر سال ترقی پذیر ملک کے ایک تحقیق کار کو دیا جاتا ہے ۔ اس پرائز کے لئے فنڈ کی فراہمی حکومتِ ہند کے سائنس اور ٹیکنا لوجی کے محکمے کے ساتھ آئی سی ٹی پی  اور انٹرنیشنل میتھ میٹیکل یونین کے اشتراک سے کی جاتی ہے اور یہ ڈاکٹر کیرولینا کو ، اُن کے الجبرائی جیومیٹری میں امتیازی کام کے لئے دیا گیا ہے ۔ اُن کے کام میں ، خاص توجہ بائیریشنل جیومیٹری پر دی گئی ہے ، جس کا مقصد الجبرائی اقسام کے ڈھانچوں کی تقسیم اور تشریح کرنا ہے ۔
ڈاکٹر اروجو ، جو انٹرنیشنل میتھ میٹیکل یونین میں ریاضی میں کمیٹی برائے خواتین کی نائب صدر ہیں ، پہلی غیر ہندوستانی ہیں ، جنہیں یہ پرائز دیا گیا ہے اور وہ تمام خواتین کے لئے ایک رول ماڈل ہوں گی ۔
سائنس اور ٹیکنا لوجی کے محکمے  کے ذریعے شروع کئے گئے وگیان جیوتی جیسے خواتین کے لئے نئے پروگراموں کے بارے میں، انہیں مطلع کرتے ہوئے ڈی ایس ٹی کے سکریٹری پروفیسر آشوتوش شرما نے ڈاکٹر اروجو کو بھارت آنے کی دعوت دی تاکہ وہ خواتین ریاضی داں کی ہمت افزائی کر سکیں اور خود اپنی مثال کے ذریعے انہیں ترغیب دے سکیں ۔
انٹرنیشنل میتھ میٹیکل یونین  کے صدر پروفیسر کارلوس کینگ نے ڈاکٹر کیرولینا کو مبارکباد دی اور ریاضی میں خواتین کو فروغ دینے کے ، اُن کے رول کی ستائش کی ۔ انہوں نے مزید کہا کہ وہ 2015 ء سے آئی سی ٹی پی کے ساتھ سائمن ایسوسی ایٹ ہیں ۔
یونیسکو میں بھارت کے سفیر / مستقل نمائندے جناب وشال وی شرما نے کہا ہے کہ کوئی ریاضی داں کسی خاص ملک سے تعلق نہیں رکھتا ۔ ڈاکٹر اروجو برازیل کی باشندہ ہو سکتی ہیں لیکن وہ ایک ریاضی داں ہیں ۔ اُن کا تعلق پوری کائنات سے ہے کیونکہ ریاضی پوری کائنات کی زبان ہے ۔
ایوارڈ کی تقریب میں ڈاکٹر اروجو نے الجبرائی جیومیٹری ، بائی ریشنل جیومیٹری اور ‘ الجبرائی اقسام کے ساتھ مثبت ٹینجنٹ بنڈلس ’ کے موضوع پر اظہارِ خیال کیا ۔
یہ پرائز 45 سال کی عمر سے کم نو جوان ریاضی داں کو ، جنہوں نے کسی ترقی پذیر ملک میں امتیازی تحقیق کی ہے ، ہر سال دیا جاتا ہے ۔ یہ پرائز ڈی ایس ٹی کے ذریعے سری نواسا راما نجن کی یاد میں شروع کیا گیا ہے ، جو ایک ماہر ریاضی داں تھے اور جنہوں نے ایلپٹک فنکشنس ، فریکشن ، اِنفائنائٹ سیریز اور اینالیٹیکل تھیوری آف نمبرس میں شاندار تعاون کیا ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8016
(Visitor Counter : 177
وزیراعظم کا دفتر
وزیر اعظم نے جنوبی افریقہ کے صدرعزت مآب ماٹامیلا سیرل رامافوسا سے بات چیت کی
نئی دہلی، 04 فروری 2021: وزیر اعظم جناب نریندر مودی نے آج جنوبی افریقہ کے صدر عزت مآب ماٹامیلا سیرل رامافوسا سے ٹیلی فون پر بات چیت کی۔
دونوں رہنماؤں نے کووِڈ۔19 وبائی مرض کے نتیجے میں جاری چنوتیوں اور اسی کے پس منظر میں دونوں ممالک میں چلائی جا رہی ٹیکہ کاری مہمات کے بارے میں تبادلہ خیالات کیے۔
وزیر اعظم نے جنوبی افریقی صدر سے اس عزم کا بھی اعادہ کیا کہ ادویہ اور ٹیکوں کے لئے بھارت کی خاطرخواہ پیداواری صلاحیت افریقی ممالک سمیت تمام ممالک کی ضرورتوں کو پورا کرتی رہے گی۔
ٹیکوں اور ادویہ کی رسائی اور انہیں قابل استطاعت بنانے کے لئے، دونوں رہنماؤں نے بھارت اور جنوبی افریقہ کے درمیان تعاون کے امکانات پر تبادلہ خیالات کیے۔
دونوں رہنماؤں نے اس بات پر اتفاق کیا کہ دونوں ممالک کے افسران وبائی مرض کے خلاف مشترکہ کوششوں کے لئے مضمرات کی تلاش اور تجربات کے باہمی تبادلے کےلئے آنے والے دنوں میں ایک دوسرے کے رابطے میں رہیں گے۔
نائب صدر جمہوریہ ہند کا سکریٹریٹ
نائب صدر جمہوریہ 22 جون 2023 کو جموں وکشمیر کے دورے پر جائیں گے
نائب صدر جمہوریہ جموں یونیورسٹی کی تقسیم اسناد کی تقریب میں بطور مہمان خصوصی شرکت کریں گے
نائب صدرجمہوریہ جموں میں ماتا ویشنو دیوی کے درشن کریں گے
نائب صدر جمہوریہ جناب جگدیپ دھنکر 22 جون 2023 کو مرکز کے زیر انتظام علاقہ جموں وکشمیر کا دورہ کریں گے، جہاں وہ جموں یونیورسٹی کی تقسیم اسناد کی تقریب میں بطور مہمان خصوصی شرکت کریں گے۔
اس تقریب کے بعد نائب صدر جمہوریہ کٹرہ کے لیے روانہ ہوں گے، جہاں وہ ماتا ویشنو دیوی کے مندر پوجا اور درشن کریں گے۔
اپنے دن بھر کے اس سفر کےدوران نائب صدر جمہوریہ جموں وکشمیر کے راج بھون کا بھی دورہ کریں گے۔
صحت اور خاندانی بہبود کی وزارت
آیوشمان بھارت ۔ صحت اورچاق و چوبندرہنےکے مراکز  نے کووڈ۔ 19کے دورمیں اپنی موجودگی کا احساس کرایا
43ہزارسے زائد مراکز میں ایک ہفتے کے اندر مجموعی طورپر44لاکھ سے زائد افراد آئے
نئی دہلی،27جولائی : کووڈ ۔19وبائی مرض کے دوران بھارت میں صحت عامہ کے نظام کی لچک بطورخاص اندرون ملک کے حصوں میں اس انداز میں زیرمشاہدہ آئی کہ آیوشمان بھارت صحت اور چاق وچوبندرہنے کے مراکز  لگاتاراپناکام کرتے رہے اور غیرکووڈ لازمی صحتی خدمات اپنے طورپرفراہم کرتے رہے اور کووڈ۔ 19سے متعلق تدارکی اورانتظامی فوری اموربھی انجام دیتے رہے ۔
وبائی مرض کی مدت  کے دوران 13657ایچ ڈبلیو سی مصروف عمل بنائے گئے تاکہ حفظان صحت کا ایک سلسلہ یقینی بنایاجاسکے اور یہ تمام ترمراکز شہریوں کی بڑی تعداد پراحاطہ کرسکیں ۔ 24جولائی ، 2020تک مجموعی طورپر 43022ایچ ڈبلیو سی ملک کے مختلف حصوں میں مصروف عمل ہیں ۔
18جولائی سے شروع ہوئے ہفتے سے کر24جولائی کے دوران اے بی ۔ ایچ ڈبلیو سی کے ذریعہ فراہم کئے جانے والے چاق وچوبندرہنے کی خدمات سے مجموعی طورپر 44.26لاکھ افراد نے استفادہ کیا۔ ایچ ڈبلیو سی میں ، ان مراکز کی ابتدا سے لے کر تک کی مدت میں استفادہ کی غرض سے آنے والے افراد کی تعداد 1923.93لاکھ کے بقدرتک پہنچ گئی ۔ اس سے یہ ظاہرہوتاہے کہ ایچ ڈبلیوسی اپنے متعلقہ حلقوں میں اس طرح کے بنیادی امورمیں مصروف ہیں ۔ انھوں نے غیرکووڈ لازمی خدمات کی فراہمی میں ایک محوری کردار اداکیاہے اور یہ تمام ترخدمات بلاروک ٹوک جاری رہی ہیں اوراب بھی جاری ہیں ۔
32000یوگ کے اجلاسات اے بی ۔ اے ڈبلیوسی کے تحت بھارت بھرمیں گذشتہ ہفتے کے دوران منعقد کرائے گئے ۔ایچ ڈبلیوسی کے ذریعہ ان کے آغاز سے لے کراب تک کی مدت میں 14.24یوگ اجلاسات کا انعقاد کیاجاچکاہے ۔ اس کے علاوہ ایچ ڈبلیو سی غیرمتعدی امراض کی اسکریننگ کے لئے بھی اہم کرداراداکررہے ہیں ۔صرف گذشتہ ہفتے کے دوران ہی 3.83لاکھ افراد کو ہائپرٹینشن ، 3.14لاکھ افراد کو ذیابیطس ، 1.15لاکھ افراد کو منھ کے کینسر، 45000خواتین کو پستانوں کے سرطان اور36000خواتین کو بچے دانی کے کینسر کی جانچ کے عمل سے گذاراگیا۔
اپنے آغاز سے لے کراب تک کی مدت میں ایچ ڈبلیوسی نے مجموعی طورپر 4.72کروڑافراد کو ہائیپرٹینشن کے لئے ، 3.14کروڑافراد کو ذیابیطس کے لئے، 2.43کروڑافراد کو منھ کے کینسرکے لئے ، 1.37کروڑخواتین کو پستانوں کے کینسرکے لئے اور 91.32لاکھ خواتین کو بچے دانی کے کینسرکے لئے جانچ کے عمل سے گذاراہے۔
اے بی ۔ ایچ ڈبلیو سی وبائی مرض کے دوران بھی بہت مفید ثابت ہوئے ہیں کیونکہ غیرمتعدی امراض کے سلسلے میں آبادی کی جس انداز میں یہ مراکز جانچ کرتے ہیں اس میں ریاستوں میں صحتی حکام کو دائمی امراض اور دیگر طورسے مرض کے شکارہونے والے افراد ، مریضانہ زندگی بسرکرنے والے افراد کی ایک فہرست فراہم ہوجاتی ہے جنھیں کووڈ ۔ 19سے ترجیحاتی طورپر محفوظ رکھناہے ۔ ایچ ڈبلیو سی بڑی تیزی سے دائمی امراض کے شکار اور دیگر تکالیف کے حامل افراد کی جانچ کرتے ہیں اور چھوت کے خلاف تحفظ فراہم کرنے کا مشورہ دیتے ہیں اور اپنے کاموں سے انھیں عوام کا اعتماد بھی حاصل ہواہے ۔ ایچ ڈبلیو سی ٹیموں کے ذریعہ امیونائزیشن اجلاسات کے اہتمام کئے گئے ہیں جہاں حاملہ خواتین کی طبی جانچ کی جاتی ہے ، لازمی ادویہ بھی فراہم کی جاتی ہیں یعنی ٹی بی ، جذام ، ہایئپرٹینسیواور ذیابیطس کے مریضوں کو لازمی ادویہ فراہم کی جاتی ہیں ۔
وزارت دفاع
یوم جمہوریہ پریڈ 2021 کے دوران جٹ رجیمینٹل سینٹر اور بھارتی پولیس کے پیدل دستوں کو اپنے زمروں میں سب سے بہتر قرار دیا گیا
26 جنوری 2021 کو شاندار راج پتھ پر یوم جمہوریہ پریڈ کے دوران جٹ رجیمینٹل سینٹر کے پیدل دستے کو تین سروسز میں سب سے بہتر دستہ قرار دیا گیا ہے۔
دہلی پولیس کے پیدل دستے کو مرکزی مسلح پولیس فورسز  اور دیگر معاون فورسز میں بہترین پیدل دستے کے طور پر منتخب کیا گیا ہے۔
ججوں کے پینلوں کے جائزے اور دستوں کی مسابقتی پرزنٹیشن کے نتائج کی بنیاد پر انہیں سب سے بہتر قرار دیا گیا ہے۔
تین سروسز سے پیدل دستوں، سی اے پی ایف/دیگر معاون فورسز کے پیدل دستوں، مختلف ریاستوں/مرکز کے زیرانتظام علاقوں ، مرکزی وزارتوں/محکموں/ سی اے پی ایف اور دیگر معاون فورسز اور اسکولی بچوں کے آئٹموں کی جھانکیوں کی کارکردگی کا جائزہ لینے کے لئے ججوں کے تین پینلوں کی تقرری کی گئی تھی۔
ریاستوں / مرکز کے زیر انتظام علاقوں  کی جھانکیوں میں اترپردیش، تری پورہ اور اتراکھنڈ کو بالترتیب پہلا، دوسرا اور تیسرا مقام حاصل ہوا۔ بایوٹکنالوجی کے محکمے کی جھانکی کو مرکزی وزارتوں/محکموں/سی اے پی ایف/دیگر معاون فورسز میں سب سے بہتر قرار دیا گیا۔ سینٹرل پبلک ورکس ڈیپارٹمنٹ  کی جھانکی کو خصوصی انعام سے نوازا گیا۔
ماؤنٹ آبو پبلک اسکول اور ودیہ بھارتی اسکول کی کارکرگی کو سب سے بہتر قرار دیا گیا جبکہ دہلی تمل ایجوکیشن ایسوسی ایشن اسکولس کو کونسولیشن پرائز حاصل ہوا۔
صدر جمہوریہ کا سکریٹریٹ
عید میلاد النبی کے موقع پر صدر جمہوریہ ہند کی مبارکباد
صدر جمہوریہ ہند محترمہ دروپدی مرمو نے میلاد النبی کے موقع پر اپنے پیغام میں کہا ہے:-
"عید میلاد یا میلاد النبی کے موقع پر، جو نبی کریم صلی اللہ علیہ وسلم کے یوم ولادت کی یاد میں منایا جاتا ہے، میں تمام ہم وطنوں خصوصاً اپنے مسلمان بھائیوں اور بہنوں کو مبارکباد پیش کرتی ہوں۔
پیغمبر محمد نے دنیا کو نرم دلی، سادگی اور انسانیت کی خدمت کا پیغام دیا۔ ان کا پیغام ہم میں سے ہر ایک کو ہم آہنگی اور بھائی چارے کی راہ پر آگے بڑھنے کی ترغیب دیتا ہے۔
ہم حضرت محمد کی زندگی سے تحریک حاصل کریں اور باہمی ہم آہنگی کے ساتھ رہ کر اپنے ملک کی ترقی کے لیے کوششیں جاری رکھنے کا عہد کریں۔
ہندی میں صدر کا پیغام دیکھنے کے لیے یہاں کلک کریں
وزارات ثقافت
نیشنل گیلری آف ماڈرن آرٹ میں 24 نومبر 2022 کو گوا کے معروف مصور انتونیو زیویئر ٹرینڈاڈ کی پینٹنگز کی نمائش کا افتتاح ہوا
اہم جھلکیاں:
- عام لوگوں کےلئے تصویروں کی یہ نمائش 24نومبر 2022 سے 24 جنوری 2022 تک جاری رہے گی۔
- اس نمائش میں 37 شاہکار تصویریں ،جن میں این جی ایم اے کلیکشن سے تین اور باقی ٹرینڈاڈ کے کلیکشن سے وابستہ ہیں۔
گوا کے معروف مصور انتونیو زیویئر ٹرینڈاڈ کی پینٹنگز کی ایک نمائش کا افتتاح 24 نومبر 2022 کو نیشنل گیلری آف ماڈرن آرٹ کے ڈائریکٹر جنرل سری ادویتا گدانائک اور پرتگال کے سفیر جناب کارلوس پریرا مارکیزنے فنڈا شاؤاورینٹے کے ڈائریکٹر مسٹر پاؤلو گومز کی موجودگی میں کیا۔ فنڈا شاؤاورینٹے بھارت اور پرتگال کے درمیان ثقافتی تبادلے کے پروگرام کے تحت نئی دہلی میں نیشنل گیلری آف ماڈرن آرٹ میں بھارت میں ایک وفدہے۔
یہ نمائش 24 نومبر 2022 سے 24 جنوری 2022 تک عوام کے دیکھنے کے لیے ہوگی۔ اس میں 37 شاہکاروں کی نمائش ہوگی، ان میں سے تین این جی ایم اے کے کلیکشن سے ہیں، باقی ٹرینڈاڈ کلیکشن سے ہیں جو2004 میں ایستھر ٹرینڈاڈ ٹرسٹ کی جانب سے فنڈا شاؤاورینٹے کو عطیہ کی گئی ہیں۔
اینتونیو زیویئر ٹرینڈاڈ 1870 میں گوا کے سنگویم میں پیدا ہوئے تھے۔ اپنی فنی صلاحیتوں کو آگے بڑھانے کے لیے حوصلہ افزائی کے بعد، ٹرینڈاڈ نے بمبئی کے سر جمسیت جی جیجی بھائے اسکول آف آرٹ اینڈ انڈسٹری میں داخلہ لیا، جو ایک باوقار ادارہ ہے ،جو پینٹنگ ، مجسمہ سازی کی تعلیم کےلئے وقف ہے اور جو یورپی فطرت پرستی کی روایات کی پیروی کرتا ہے جس کا اظہار جنوبی کینسنگ ٹن نظام نے کیا ہے۔
1920 اور 1930 کی دہائی کے اوائل میں ٹرینڈاڈ کا وسیع تر کام پختگی کی طرف مائل ہوا ، یہ ایک ایسا وقت تھا جب فنکار بنیادی طور پر پورٹریٹ، مناظر اور ساکت زندگی پر توجہ مرکوز کرتے تھے ۔ اپنی مغربی پرورش اور اس دور کے یورپی فنکارانہ رجحانات سے متاثر ہو کر، ٹرینڈاڈ جانتے تھے کہ اس میراث کو اپنی پینٹنگز میں فطری طور پر کیسے ضم کرنا ہے، یا تو اس کے منتخب کردہ موضوعات کے ذریعے یا جس طرح سے اس نے ان سے رابطہ قائم کیا۔
انتونیو زیویئر ٹرینڈاڈ کا کام مہارت کے ساتھ برصغیر پاک و ہند اور مغربی یورپ کی ثقافتی کائناتوں کو جوڑتا ہے، یہ اس بات کو یقینی بناتا ہے جو ایک مصور کی زبردست پذیرائی اور اعلیٰ ترین اعزازات اورایک فنکار کو اس وقت حاصل ہوسکتی ہے۔
مغربی طرز کے فنکارانہ کیریئر کا انتخاب کرنے کے باوجود، فنکار ہمیشہ بھارت کے لوگوں اور مناظر کے ساتھ وفادار رہے۔